第23屆泰國眾議院選舉

第23屆泰國眾議院選舉響2007年12月23號舉行。

背景
由於泰國軍人發動政變，逼走前總理他信流亡海外，所以大選係響戒嚴時期舉行。

候選人

人民力量黨
曼谷前市長沙馬帶領他信嘅泰愛泰黨成員，組成「人民力量黨」。

民主黨
四十三歲嘅民主黨黨魁阿披實響英國出世、讀書，廿七歲響選舉贏出做泰國國會議員，深受曼谷中產階級歡迎。

過程
投票時間從當地朝早八點到晏晝六點，凌晨之前有初步結果。超過五千個候選人去爭四百八十席，單一政黨要攞到過半議席，先有機會組成政府。

分析

選前
曼谷朱拉隆功大學政治學教授烏克利斯認為，「呢場唔係正常嘅選舉，今屆選舉有來自軍方嘅壓力。選前冇政策傾，唯一嘅議題就係你鍾唔鍾意他信。」人民力量黨攞到幾多席會影響到未來泰國政局。如果攞到壓倒性席數贏出又或者攞到二百席，軍方會出動防止再有政變；攞唔到二百席，人民力量黨可能就要同民主黨組成聯合政府，軍政府同外資就希望出現呢種情況。不過，分析預料人民力量黨今次會贏出大選。

至於民主黨阿披實由於唔理中下階層，就算贏出，都冇能力整合咁多個政黨，重俾對手沙馬叫佢做「生芒果」。

攷

23
類:2007年選舉